
2026. gada 17. augustā
Visiem ieinteresētajiem Piegādātājiem

Atklāts konkurss

“Sporta apģērbu izgatavošana un piegāde Jelgavas novada Sporta pārvaldei” 

(iepirkuma ID Nr. JNP 2026/103) 
Jautājumi, atbildes un grozījumi
Iepirkumu komisija ir saņēmusi jautājumus par atklāta konkursa “Sporta apģērbu izgatavošana un piegāde Jelgavas novada Sporta pārvaldei” (iepirkuma ID Nr. JNP 2026/103) Tehniskajām prasībām. Izskatot uzdotos jautājumus, iepirkumu komisija nolēma sniegt sekojošas atbildes un veikt grozījumus:
Jautājums Nr. 1:

Par 1.1. pozīciju (“Volejbola spēļu krekli”): Specifikācijā norādīts materiāls “100% poliesters, elpojošs, mitrumu novadošs, ātri žūstošs, Coolmax vai Dry-fit tehnoloģija”. Tā kā nosaukumi COOLMAX un Dri-FIT ir konkrētu ražotāju reģistrētas preču zīmes, saskaņā ar Publisko iepirkumu likuma 20. panta sesto daļu lūdzam papildināt šo prasību ar norādi “vai ekvivalents” un apstiprināt, ka pretendenti drīkst piedāvāt jebkura cita ražotāja 100% poliestera audumu ar norādītajām īpašībām.

Atbilde Nr. 1.

Tehniskās specifikācijas 1.1. pozīcijā “Volejbola spēļu krekli” tiks veikti grozījumi un prasības tiks izteiktas sekojoša redakcijā:

Materiāls: 100 % poliesters vai ekvivalents, elpojošs, mitrumu novadošs, ātri žūstošs,  Coolmax vai Dry-fit tehnoloģija. 
Jautājums Nr. 2:

Par 2.2. pozīciju (“Augstās getras”): Specifikācijā prasīts materiāls “70% Prolen Siltex”. Lūdzam paskaidrot, kas tas ir par materiālu, kādām konkrētām fizikālajām un funkcionālajām īpašībām tam jāatbilst, kā arī lūdzam nodrošināt iespēju piedāvāt ekvivalentu materiālu atbilstoši Publisko iepirkumu likuma 20. pantam.

Atbilde Nr. 2.

Tehniskās specifikācijas pozīcija Nr. 2.2 “Augstās getras” tiks veikti grozījumi un prasības tiks izteiktas sekojoša redakcijā: 
Sastāvs: 70% Prolen Siltex, 25% kokvilna; 5% elastāns

Materiāls: sastāvā 70% polipropilēna dzija vai ekvivalents materiāls ar līdzvērtīgām funkcionālajām īpašībām, 25% kokvilna, 5% elastāns. Materiālam jābūt elpojošam, mitrumu novadošam, elastīgam un piemērotam intensīvām sporta aktivitātēm.

Jautājums Nr. 3:

Par 3.1. pozīciju (“Basketbola spēļu krekls”): Specifikācijā norādīts materiāls “100% Polyester Performance DRY”. Lūdzam paskaidrot, ko tieši nozīmē šis apzīmējums – vai tā ir atsauce uz konkrēta ražotāja auduma nosaukumu/zīmolu vai vispārīgs funkcionālā auduma apraksts?  Lai pretendenti varētu piedāvāt atbilstošu un ekvivalentu audumu saskaņā ar Publisko iepirkumu likuma 20. pantu, lūdzam norādīt konkrētas materiāla tehniskās un funkcionālās prasības.

Atbilde Nr. 3.

Tehniskās specifikācijas pozīcija Nr. 9 “Basketbola spēļu krekls” tiks veikti grozījumi un prasības tiks izteiktas sekojoša redakcijā: 
100% Polyester Performance DRY vai cits materiāls ar līdzvērtīgām funkcionālajām īpašībām; materiālam jābūt elpojošam, mitrumu novadošam un piemērotam sporta aktivitātēm.
Grozījumi

Sakarā ar grozījumu veikšanu iepirkuma dokumentācijā, tiek pagarināts piedāvājumu iesniegšanas un atvēršanas termiņš:
-Nolikuma 1.4.1. punkts tiek izteikts šādā redakcijā:

Pretendentiem piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā, līdz 2026. gada 21. augustam 2. septembrim, plkst. 10.00.
-Nolikuma 1.5.1. punkts tiek izteikts šādā redakcijā:

Piedāvājumu atvēršana notiks Elektronisko iepirkumu sistēmas (EIS) e-konkursu apakšsistēmā 2026.gada 21. augustā 2. septembrī, plkst. 10.00  Jelgavas novada pašvaldībā, Pasta iela 37, Jelgavā;

Pielikumā: Nolikums un tehniskā specifikācija ar grozījumiem

Komisija priekšsēdētāja    

